APSTIPRINĀTS

Rīgas Stradiņa universitātes

Padomes sēdē 18.01.2023.,

Protokols Nr. 1-P-1/1/2023

**Rīgas Stradiņa universitātes kvalitātes politika**

Rīgas Stradiņa universitāte (RSU) savā darbībā īsteno mūsdienīgu un ilgtspējīgu pieeju, kas vērsta uz nepārtrauktu pilnveidošanos un augstu studiju, pētniecības kvalitātes nodrošināšanu, kā arī universitātes attīstību ceļā uz starptautiskiem sasniegumiem un izcilību.

Kvalitātes politika balstās uz RSU stratēģiju un vērtībām, kas ir: cilvēks, komanda, rezultāts, lojalitāte.

Kvalitātes politiku īsteno, ņemot vērā šādus pamatprincipus:

* **Kvalitāte** – uzturēt un attīstīt kvalitātes vadības sistēmu, kuras ietvaros tiek īstenota visaptveroša, uz rezultātiem balstīta kvalitātes pilnveidošanas pieeja. Nodrošināt darbinieku profesionālo attīstību un veicināt katra darbinieka līdzdalību un atbildību universitātes darbības uzlabošanā.
* **Partnerība** – veicināt veselības aprūpes un sociālo zinātņu starpdisciplinaritāti. Veidot vienotu studējošo kopienu, stiprinot RSU tradīcijas un vērtības, īstenot sociāli atbildīgu un ilgtspējīgu darbību. Sadarbībā ar ieinteresētajām pusēm attīstīt starptautiska līmeņa aktivitātes un ieviest inovācijas, kā arī RSU darbībā integrēt labās prakses piemērus.
* **Studentcentrēta pieeja** – iesaistīt studējošos studiju procesa pilnveidošanā, veicināt akadēmiskā personāla un studējošo līdztiesību un savstarpējo mijiedarbību, rosināt akadēmisko personālu izmantot digitālus rīkus, interaktīvas mācību metodes un simulāciju tehnoloģijās balstītu studiju pieeju, vienlaikus veidojot mūsdienīgu studiju un pētniecības vidi un infrastruktūru.
* **Pētniecībā un praksē balstīta izglītība un pieredze** – veicināt pētniecības integrāciju studiju procesā, iesaistīt studējošos zinātniskajā darbībā, veidot iekļaujošu, uz sadarbību vērstu pētniecības vidi, attīstīt pētniecības vides digitalizāciju.

Kvalitātes politiku realizē visas RSU struktūrvienības un darbinieki, īstenojot stratēģisko mērķu izpildi gan struktūrvienības, gan individuālā līmenī.

RSU kvalitātes vadības sistēma ir ieviesta un tiek uzturēta atbilstoši ISO 9001 standartam “Kvalitātes pārvaldības sistēmas. Prasības”.

SASKAŅOTS

Rīgas Stradiņa universitātes Rektorāta

24.10.2022. sēdē,

protokols Nr. 1-PB-1/36/2022

Učelniece

67409225